User:Fahmi1991/sandbox

Tsunami
Tsunami adalah satu atau sebuah siri ombak/gelombang laut yang sangat besar disebabkan oleh gempa bumi atau gangguan berskala besar terhadap lantai lautan. Ombak/gelombang Tsunami yang besar dan bergerak dengan laju disebabkan oleh peralihan kedudukan air, biasanya oleh gempa bumi, tanah runtuh dan letusan gunung berapi. Tsunami boleh mencapai sehingga ketinggian 30 meter dan panjang sehingga 200 kilometer, boleh bergerak selaju 250 kilometer sejam, dan boleh berlaku sehingga beberapa hari.

Kejadian tsunami pada tahun 2011
Tahun 2011 merupakan mimpi ngeri kepada rakyat di negara Jepun. Pada tahun 2011 telah berlaku satu bencana alam yang amat dasyat di negara Jepun iaitu tsunami. Kejadian tsunami di negara Jepun sedikit banyak memberi kesan yang amat besar ke atas negara matahari terbit berkenaan. Gempa bumi pada kadar 8.9 magnitud melanda Jepun yang mengakibatkan tsunami hingga setinggi 10 meter yang melanda di beberapa bandar kawasan pantai negara itu. Kejadian itu mengakibatkan banyak kes kecederaan dan jumlah kes kematian yang banyak dari kawasan yang dilanda bencana di pulau Honshu. Ombak setinggi 10 meter dilaporkan melanda Sendai di timur laut Miyagi, pulau Honshu mengakibatkan banyak kapal, kereta dan sisa runtuhan dihanyutkan ke kawasan bandar. Gempa bumi itu mengakibatkan gegaran kuat bangunan di Tokyo yang dihuni oleh 30 juta penduduk.

Kesan Tsunami terhadap Jepun
Seluruh masyarakat antarabangsa bersimpati dengan Negara Matahari Terbit yang dilanda tragedi tsunami. Gambar dan video mengenai kejadian yang berlaku di timur laut Jepun itu dengan kekuatan 8.9 skala Richter amat mengharukan. Akibat kejadian bencana alam tersebut sekurang-kurangnya enam kes kebakaran dilaporkan di Tokyo akibat gempa selain menyebabkan sistem subway dihentikan, siren kecemasan dibunyikan dan orang ramai berpusu-pusu keluar dari bangunan. Kepulan asap dikesan membabitkan sekurang-kurangnya 10 lokasi di bandar raya itu di mana lebih empat juta kediaman terputus bekalan elektrik selain beberapa kawasan ditenggelami air termasuk kawasan letak kereta Disneyland Tokyo.

Perkara yang paling membimbangkan sekarang ialah kesan susulan selepas tsunami. Sekarang Jepun berdepan bahaya kesan daripada loji nuklear Fukushima Daiichi 1 meletup dan terbakar. Ia dikhuatiri menyebarkan radiasi ke kawasan sekitar, negara-negara jiran serta Lautan Pasifik. Kejadian tsunami di Jepun nampaknya memberi kesan kepada seluruh dunia. Kesan segera yang lain ialah kedudukan ekonomi dan pasaran dunia yang sudah tentu akan terjejas kerana Jepun merupakan kuasa ekonomi dunia. Merana ekonomi Jepun bermakna perit juga ekonomi negara lain di dunia.

Langkah-langkah yang diambil oleh kerajaan Jepun
Untuk menangani kemelut itu, kerajaan Jepun menggerakkan Pasukan Pertahanan mereka sementara banyak lagi negara menghantar pasukan pencari dan penyelamat ke Jepun untuk membantu mencari mangsa yang terselamat. Pertubuhan-pertubuhan bantuan di dalam dan luar Jepun turut menyahut, terutamanya Pertubuhan Palang Merah cawangan Jepun yang melaporkan derma sejumlah $1 bilion. Kesan ekonomi itu termasuk masalah jangka pendek seperti gangguan pengeluaran industri di kebanyakan kilang, mahupun masalah jangka panjang kos pembinaan semula yang dianggarkan berjumlah ¥10 trilion ($122 bilion).

Perdana Menteri, Naoto Kan memanggil sidang Kabinetnya sejurus dilanda gempa dan kerajaan Jepun menghantar kapal tentera lautnya dari Tokyo ke kawasan yang paling teruk di timur laut Miyagi.Jepun terletak di atas Lingkaran Api Pasifik dan turut mempunyai titik gunung berapi di mana Tokyo terletak di antara kawasan paling berbahaya. Amaran tsunami turut dikeluarkan kepada Taiwan, Russia dan Kepulauan Mariana, kata Pusat Amaran Tsunami Pasifik. Tempat-tempat perteduhan berdepan dengan kekurangan air bersih, makanan, selimut dan kemudahan bilik mandi, sementara kerajaan mengumpul keperluan-keperluan ini dari dalam dan luar negara untuk dihantar ke tempat-tempat yang memerlukannya. Suhu yang menurun akibat gangguan bekalan elektrik dan talian gas merumitkan lagi masalah di tempat perteduhan. Pada 17 Mac 2011 ,336,521 orang di Jepun terpaksa berpindah dari rumah dan berdiam di tempat lain, termasuk 2,367 tempat perteduhan. http://ms.wikipedia.org/wiki/Akibat_gempa_bumi_dan_tsunami_T%C5%8Dhoku_2011